**Részvételi költségvetés – Ötlet Budapest város fejlesztésére**

1. Az ötletet benyújtók:
	1. Tóth Laura (VIZQU7)
	2. Danhauser Gyula (BGYCIP)
2. Fejlesztési ötlet: **Budapesti nagykörút „biciklibarátabbá” tétele**

A Budapesti nagykörút (Szent István krt. – Teréz krt. – Erzsébet krt. – József krt. – Ferenc krt.) mind autós, mind biciklis közlekedés és tömegközlekedés szempontjából is meghatározó ütőere Budapest közlekedésének. Jelenleg a biciklis közlekedőknek (A Szent István krt. kivételével) mindkét oldalon az autókkal egy szintben felfestett biciklisáv áll a rendelkezésére. Mivel a felfestésen kívül semmilyen más fizikai elválasztó nem szeparálja el a biciklizőket az autósoktól, így a kerékpározóknak kifejezetten veszélyesnek, kényelmetlennek és ijesztőnek hat a közvetlen mellettük száguldozó autó és buszforgalom és a sávjukat rendszeresen keresztező leálló és parkoló gépjárművek. Ez a tényező tapasztalatunk szerint komoly gátját képezi a Budapesti lakosok biciklire szállásának és a közlekedés ezáltali zöldebbé válásának.

***Ötletünk a nagykörúti biciklisáv Koppenhágai bicikliutak mintájára történő átformálása, ami szerint a kerékpáros közlekedőknek az autók sávjánál magasabb, a gyalogos közlekedők járdájánál alacsonyabb fizikai szintkülönbséggel elválasztott, különálló „közlekedősáv” létrehozása a mostani körúton végighúzódó parkolósáv helyén.***

1. Az ötlet megvalósításának helyszíne: Budapest több kerületéhez tartozó Nagykörút (Szent István krt. – Teréz krt. – Erzsébet krt. – József krt. – Ferenc krt.)
2. A javaslat megvalósulása a biztonságosabb kerékpárközlekedést támogatja, ezáltal komoly gátat venne el a budapesti biciklis közlekedés népszerűségének növekedése elől, így indirekten támogatná egy zöldebb, élhetőbb és fenntarthatóbb város kiépítését.
3. Az ötlet megvalósulásával eltűnnének a nagykörúton parkoló autók, amiknek a helyén egy, az autósávoktól és gyalogosjárdától elkülönülő szintű szélesebb és biztonságosabb biciklisáv alakulna.